Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasi Prezidentining “Oʻzbekiston Respublikasi Tashqi ishlar vazirligi tizimini tubdan takomillashtirish hamda tashqi siyosiy va tashqi iqtisodiy faoliyatning ustuvor yoʻnalishlarini amalga oshirishda uning masʼuliyatini kuchaytirish chora-tadbirlari toʻgʻrisida” 2018-yil 5-apreldagi PF-5400-son Farmoni va “Oʻzbekiston Respublikasi Tashqi ishlar vazirligi faoliyatini yanada takomillashtirishga doir tashkiliy chora-tadbirlar toʻgʻrisida” 2018-yil 5-apreldagi PQ-3654-son qarori)
(decree, 2025-05-22)

Oʻzbekiston Respublikasi Prezidentining “Oʻzbekiston Respublikasi Tashqi ishlar vazirligi tizimini tubdan takomillashtirish hamda tashqi siyosiy va tashqi iqtisodiy faoliyatning ustuvor yoʻnalishlarini amalga oshirishda uning masʼuliyatini kuchaytirish chora-tadbirlari toʻgʻrisida” 2018-yil 5-apreldagi PF-5400-son Farmoni va “Oʻzbekiston Respublikasi Tashqi ishlar vazirligi faoliyatini yanada takomillashtirishga doir tashkiliy chora-tadbirlar toʻgʻrisida” 2018-yil 5-apreldagi PQ-3654-son qaroriga muvofiq Vazirlar Mahkamasi qarori qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 2. Oʻzbekiston Respublikasi Tashqi ishlar vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Tashqi ishlar vaziri A.X. Komilov zimmasiga yuklansin. 2. Vazirlar Mahkamasining 2001-yil 8-maydagi 207-son qarori (Oʻzbekiston Respublikasi QT, 2001-y., 5-son, 26-modda) bilan tasdiqlangan Xorijiy davlatlarning Oʻzbekiston Respublikasidagi diplomatik vakolatxonalari va konsullik muassasalari toʻgʻrisidagi nizomning 2.6-bandidagi “diplomatik servis xizmati” soʻzlari “Diplomatik korpusga xizmat koʻrsatish byurosi” soʻzlari bilan almashtirilsin. 3. Vazirlar Mahkamasining 2006-yil 24-fevraldagi 33-son qarori (Oʻzbekiston Respublikasi QT, 2006-y., 2-son, 16-modda) bilan tasdiqlangan Oʻzbekiston Respublikasi hududida xorijiy davlatlar ommaviy axborot vositalari muxbirlarining kasb faoliyatini tartibga soluvchi asosiy qoidalarda: a) 3-bandning beshinchi xatboshidagi “Tashqi ishlar vazirligi matbuot xizmatining” soʻzlari “Tashqi ishlar vazirligi Jamoatchilik va ommaviy axborot vositalari bilan aloqalar boshqarmasining” soʻzlari bilan almashtirilsin; b) 17-bandda: birinchi xatboshidagi “Oʻzbekiston Respublikasi Tashqi ishlar vazirligi huzuridagi Diplomatik servis xizmatlaridan” soʻzlari “Oʻzbekiston Respublikasi Tashqi ishlar vazirligi Diplomatik korpusga xizmat koʻrsatish byurosining xizmatlaridan” soʻzlari bilan almashtirilsin; ikkinchi xatboshidagi “Diplomatik servis xizmati” soʻzlari “Diplomatik korpusga xizmat koʻrsatish byurosi” soʻzlari bilan almashtirilsin; v) 24-banddagi “Diplomatik servis xizmati” soʻzlari “Diplomatik korpusga xizmat koʻrsatish byurosi” soʻzlari bilan almashtirilsin. 5. Vazirlar Mahkamasining “Oʻzbekiston Respublikasida biometrik pasport tizimi doirasida idoralararo hamkorlik toʻgʻrisida” 2012-yil 6-martdagi 63-son qaroriga oʻzgartirishlar rus tilidagi matnda berilgan. 6. Vazirlar Mahkamasining 2017-yil 31-avgustdagi 683-son qarori (Oʻzbekiston Respublikasi QT, 2017-y., 8-son, 191-modda) bilan tasdiqlangan Avtomototransport vositalarini davlat roʻyxatidan oʻtkazish tartibi toʻgʻrisidagi nizom 15-bandining uchinchi xatboshidagi “Diplomatik servis xizmati” soʻzlari “Diplomatik korpusga xizmat koʻrsatish byurosi” soʻzlari bilan almashtirilsin. 7. Vazirlar Mahkamasining 2006-yil 26-apreldagi 180-f-son farmoyishiga oʻzgartirishlar rus tilidagi matnda berilgan.